### Resumé

Teknisk Udvalg besluttede 20. juni 2023 pkt. 143 Høring om natbusser, at bede Sydtrafik undersøge mulighederne for at opretholde julenatbusserne til henholdsvis Kolding og Fredericia kommuner. Kolding Kommune har meddelt, at de ønsker at opretholde rute 837 Vejle - Kolding. Fredericia Kommune har meddelt, at de ikke ønsker at opretholde rute 861 Vejle - [adresse] - Fredericia. Teknik & Miljø anbefaler, at rute 861 til Fredericia nedlægges og at rute 837 til Kolding opretholdes.

### Sagsfremstilling

Julenatbusserne rute 837 Vejle - Kolding og rute 861 Vejle - Søren Olsen - Fredericia har indtil 2023 været finansieret af Region Syddanmark. Ruterne kører fredag og lørdag aftener i december måned. Teknisk Udvalg besluttede den 20. juni 2023 pkt. 143 at bede Sydtrafik undersøge mulighederne for at opretholde ruterne i samarbejde med henholdsvis Kolding og Fredericia kommuner. Kolding Kommune har meddelt, at de gerne vil være med til at opretholde rute 837, mens Fredericia Kommune har meddelt, at de ikke ønsker at overtage finansieringen af rute 861.

Ifølge Sydtrafik var der i 2023 136 passagerer med rute 837 Vejle - Kolding, mens der var 70 passagerer, der benyttede rute 861 Vejle - Fredericia.

### Økonomi

I følge Sydtrafik er den samlede udgift i 2023 til rute 837 Vejle - Kolding 45.000 kr. Ud fra antallet af køreplantimer i henholdsvis Vejle og [adresse] vil fordelingen være 27.000 kr. til Vejle Kommune og 19.000 kr. til Kolding Kommune. Udgift pr. passager er 331 kr.

Den samlede udgift til rute 861 Vejle - Fredericia er på 50.000 kr. I og med Fredericia Kommune ikke ønsker at bidrage til finansieringen vil hele udgiftsposten tilfalde Vejle Kommune. Udgiften pr. passager er dermed 714 kr.

### Klima og resiliensvurdering

Natbusser er med til at øge trafiksikkerheden for borgerne.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at**, rute 837 Vejle - Kolding opretholdes i samarbejde med Kolding Kommune. Udgifterne finansieres af midlerne til kollektiv trafik, og

**at** rute 861 Vejle - Fredericia nedlægges.

### Beslutning

Godkendt.